Authors at Astrodienst - Astrodienst Guest user u1354899098
24-Apr-2017, 09:51 UT/GMT Fritz Joubert Duquesne-konsert. | Die Vryburger
‘n Klassieke konsert waarin mnr. Paul Kruger ‘n kort opsomming oor die lewe van hierdie merkwaardige spioen sal lewer, vind op 21 Maart in die Hervormde Kerksaal, Meyerspark plaas.
Daar word tans navorsing dwarsoor die wêreld gedoen oor hierdie uitstaande spioen wat daarop aanspraak gemaak het dat hy vir Kitchener vermoor het. Die aanspraak van hom word gewoonlik afgelag en die doel van die navorsing is om agter die volle waarheid van sy lewe te kom.
Die konsert word deur Opera 2000 aangebied en bestaan verder uit ‘n program van kort ensembles uit die operas en die operettes.
Kaartjiegeld beloop R100 pp en sal versnaperinge insluit. Die konsert begin om 18:00 en daarna kan volksgenote lekker kuier en nog voor laataand terug by die huis wees.
Vir nadere besonderhede, skakel Chantal by 079 740 7214
25 thoughts on “Fritz Joubert Duquesne-konsert.”
Vesting March 8, 2015 at 12:02 pm
Duquesne? Dis mos die outjie wat 007 ore aangesit het?
Transvaal Burger March 8, 2015 at 7:29 pm
Die ‘outjie’ wie seker gemaak het dat Robert Kitchener, die moordenaar, uiteindelik sy dinges sonder ‘n spieël gesien het.
Vesting March 9, 2015 at 12:24 am
Dankie vir die reghelp, TB. Ek onthou nou: Duquesne was die skrander Boereseun met die Franse skuilnaam wat wraak gesweer het teen Kitchener vir die volksmoord en die verskroeide aarde beleid van die Empire tydens die Tweede Vryheidsoorlog. James Bond kón by hom kers opsteek oor hoe om ‘n oorlogskip te sink, en daarna, tydens die Eerste Wêreldoorlog, sommer amper man-alleen die Amerikaans-Britse magte in Suid-Amerika lamgelê het. Nee, jammer, ek vra verskoning: Duquesne was nie ‘n “outjie” nie – hy was voorwaar ‘n legendariese Boereheld en een van die grootste spioene van die 20ste eeu .
Sien jou by die konsert!
Flerrie March 9, 2015 at 9:27 am
Wel Teringborsie, vir een keer in jou lewe lewer jy ‘n sinvolle kommentaar, maar soos gewoonlik weer in die swakste Afrikaans. Of gebruik julle in boeretaal soveel anglisismes? Korrekte Afrikaans is: “Die outjie wat seker gemaak het ……..” Hierdie angisisme word by ander kommentators uit julle kring ook baie gebruik.
Hou op om so ‘n vieslike Afrikaans te skryf.
Flerrie March 9, 2015 at 9:32 am
Moet lees: “Hierdie anglisisme …” Jammer vir die tikfout.
Transvaal Burger March 9, 2015 at 11:33 am
Soos Adriaan Snyman sê: “volkloos”.
Dit is duidelik met die tikfoute waarom jy jou laaste akademiese prys in die skool, in standerd nege gekry het. Ook nie naby die Afrikaner Broederbond se Hertzogprys gekom nie. Sussie van die Broers.
Vesting March 9, 2015 at 12:29 pm
Gits, Flerrie en Transvaal Burger:
Ek hoop ek sien ek julle albei daar want ek verstaan een van die items op die pogram is “Dona Nobis Pacem!” …. “(Heer) Gee ons vrede!”
As dit nie help nie – Wilgers hospitaal is net om die hoek.
DuP du Plessis March 9, 2015 at 1:14 pm
Toe daar geen fout te vind was met jou kommentaar nie, toe moet daar maar op die ou beproefde resep terug geval word wat die Britse- en Nederlandse Imperialiste hulle geleer het, nl. verketter die Boere met skelname, en val hulle taalgebruik aan, wat afwyk van “Standaard Afrikaans” soos vasgestel deur die Kaapse Afrikaner en hul Afrikaner Broederbond leermeesters. Gelukkig hoef die Boerevolk ons nie verder aan Afrikaans te steur nie, ons taal is ‘Boers’ soos wat die Duitse volk se taal ‘Duits’, die Dene se taal ‘Deens’ en die Grieke se taal ‘Grieks’ is.
2 Eeue gelede het ou Annatjie Barnard haar padjie van een Britse offisier na die volgende, oop ge’flerrie’ tot bo in die garnisoen se hoogste slaapkamers. Sy het floreer deur skelname uit te dink vir die Vryburgers en toe sy met die “Backvelder” naam vorendag kom, word sy skielik “Lady Ann Baarnaard.”
Flerrie March 9, 2015 at 1:44 pm
Dalk? Jy sal nie weet nie. Maar ook duidelik waarom jy geen akademiese prys sou kon kry nie. Seker ook die dat jy so baie sit en spoeg en plak.
Flerrie March 9, 2015 at 1:56 pm
My vorige kommentaar wat verkeerd beland het, was vir teringbors bedoel. Troep-doep, sit jy en Piet Spekskiet maar julle dagdrome voort. Jy is mos in absentia op die loodskomitee benoem wat die boere-republieke moet herstel. Op hierdie bladsy het niemand nog soveel beledigende skeldname teenoor ander gebruik as julle klomp nie. Dis mos eintlik in NI se opleidingsdokument wat (teringbors sal verkeerdelik sê “wie”) julle so navolg. Maar jy is reg, julle is, en daarom kom dit so duidelik uit in julle skrywes, net boers.
Wees tog ook nie so vermetel om te dink dat julle van inbors en optrede dieselfde as Duquesne is nie.
Transvaal Burger March 9, 2015 at 3:00 pm
Nou sê die dame “Dalk? Jy sal nie weet nie.”. Dit is nie dalk nie dit IS. Sy het self op die forum gesê van haar standerd 9 prys en dat sy ‘n ‘joernalis’ is/was. Seker ook nie gewerk nie, die dat sy so gal braak.
Broer-manlief sal teleurgesteld wees as hy haar sien opereer.
Transvaal Burger March 9, 2015 at 3:12 pm
Fritz Joubert Duquesne, JA. Die konsert, NEE. Ek vertrou nie mense wie met Dingaan se luitenante geselsie aanknoop nie.
Transvaal Burger March 9, 2015 at 3:31 pm
Die boere-afrikaner (‘volklose’ ) dame se “dagdrome”-storie herinner my aan haar Afrikaner held, Jan Smuts (wie poseer het as ‘n ‘Boeregeneraal’) wie vir Boere generaal Manie Maritz gesê het dat die Boere generaal Koos de la Rey ‘n dromer is.
Ns. Net soos DuP du Plessis hierbo s
Fiona. 4 Kleur Wapper AMPER! March 9, 2015 at 3:37 pm
Oom DuP……. ek hou hier van……. ek praat Boers! Dit is in elkgeval so……. suiwer Boers…….
Ek’t op getel dat as iemand nou Afrikaans praat dan is daar altyd n gemengde ingelse woord tussen in……
Groete in suiwer Boere taal…..
Vesting March 9, 2015 at 6:27 pm
Kan Me Bets Botha nie asseblief vir ons ‘n aanduiding gee van wat die program alles behels nie – of uittreksels daarvan nie?
As dit ‘n klassieke konsert is, is dit mos deel van ons kultuur, net soos braaivleis, rugby, kiekboksieng, bekgevegte en beurtkrag.
En, eerlikwaar, ek dink ons het by wyse van afwisseling regtig ‘n bietjie van ons kosbare klassieke kulturele erfenis nodig om weer ons batterye te laai (sic!), inspirasie te put en visiere hoog te stel.
Flerrie March 9, 2015 at 7:37 pm
Jan Smuts was nie my held nie, maar hy het darem gevaar as jou held, Piet de Wet. Dat jy my kommentare so goed kan onthou is baie “intiligent.”
Flerrie March 9, 2015 at 7:39 pm
Moet lees: darem beter gevaar ……..
DuP du Plessis March 9, 2015 at 8:30 pm
Verw.: “Wees tog ook nie so vermetel om te dink dat julle van inbors en optrede dieselfde as Duquesne is nie.”
Ek aanvaar daardie opsie is seker nie meer oop vir die Boerevolk nie.
Soos ons al geleer het van die “inbors” van “julle kring”, soos jy dit noem, was Fritz Joubert Duquesne vir seker een van die voorste Afrikaner-spioene wat aan die Anglo-Afrikaner oorlog deelgeneem het, en die rede vir sy aanslag op Kitchener, was seker om wraak te neem oor die volksmoord op 27 000 Afrikaner-kinders en -vrouens in die Britse helkampe.
Transvaal Burger March 10, 2015 at 8:24 am
Dit was mos die boere-afrikaner (volklose) dame se ‘Anglo Afrikaner Oorlog’ en haar ‘Afrikaner republieke’, en haar ‘Afrikaner generaals’ …
Ns. Nie een Afrikaner het in die moordkampe gesterf nie. Almal Boerkinders, Boervroue asook ander Boere wie hier beland het. Nie Afrikaners nie.
Flerrie March 10, 2015 at 10:25 am
Het ook nie probeer om pryse te wen nie. Dit was doodgewone skoolwerk gewees. Buitendien ken ek die verskil tussen ‘n spelfout en ‘n tikfout. Jy nie. Moet ook nie in my kommentare my sardoniese sin vir humor en vermoë om met myself te spot as biografiese inligting beskou nie.
Transvaal Burger March 10, 2015 at 11:04 am
Die ‘volklose’ dame is nou in die ontkenningsfase. Hopelik kom sy reg … Die Sussie van die Broers. Dalk ook ‘n “Baarnaard” …
Flerrie March 10, 2015 at 12:42 pm
Twak man. My voorgeslag het in daardie oorlog gely en geveg en bo uitgekom. Ten spyte van soveel wat in die konsentrasiekampe en op die slagveld omgekom het. Beledig my maar hou jou dom smoel van my voorgeslag af. En hulle het na hulleself verwys as Afrikaners. En dis hoe ek grootgemaak is.
Hulle het ook die Bybel geken, en het van “God bewaar jou” en “as dit die Here se Wil is” gepraat en niks van hierdie Joodse name wat julle nou aan hulle toedig nie.
Daar is wel na Boereverraaiers verwys en hulle het geweier om enige kontak met hulle te hê; maar hulle het ook van ander gepraat en gesê so-en-so het ‘n goeie Boerehart.
Dit is julle klomp verdelers wat nou ten alle koste ‘n wig op elke gebied van die volk moet indruk. En eintlik is julle niks anders nie as ‘n nuwe selfaangestelde priestersklas, soos die destydse Farriseers wat dink dat julle alle kennis in pag het. Dan noem jy my volkloos! Jy kan nie eers jou kultus wat jy waaragtig ‘n volk noem, op jou hande tel nie. Gaan slaap man. En Dup en Fiona, dieselfde vir julle!
Fiona. 4 Kleur Wapper AMPER! March 10, 2015 at 1:24 pm
Hy……. hy jy flerrie…… het Transvaal Burger en DuP op jou verraaiers hart ge-wee-wee….. pas op vir jou……!
Vesting March 11, 2015 at 1:48 am
Ek wonder waarom kom hierdie woorde nou weer by my op:
Daar kom uit lank vergete dae
‘n beeld van ruiters met baarde,
en kruitrook oor die aarde.
‘n Skim van groot en bitter stryd,
van handvol burgers … mannemoed
wat deurgryp tot in hierdie tyd:
“Neem uit die verlede, hou die goeie …”
Hulle het, toe almal teen hul was,
Visier gestel op vlamwit vryheidsideaal;
Die aarde as, maar goue anker vas.
Het ons die reg om hulle naam te noem
In klein gekyf van broer teen broer
Waarmee ons self ons drome doem?”
En die jeugdige Marthinus Oosthuizen se vertroosting aan sy vriend Salomon Smit:
“Jy is bitter, Maat. Maar jy moet daaraan dink:
genade kom eers ná ons ’n bitter beker drink.
In elke wêreld, ja, in elke tyd,
is daar in afgemete mate plek
vir elke mens se hewig stryd
om strepe deur ’n droom te trek.
Jy móét besef dat ruimer sien
van ideale, die klank van toekomslied,
in sekere sin ’n vonnis is om uit te dien
vir erfenis wat ons eendag alles bied.
Straks bereik ons die beloofde land,
dan meet ons jou plaas, jou pand,
ook uit. Maar wat my nou eers kwel
is die voorbeeld wat ons leiers stel.
Wie is reg? Wie wys die weg,
en wie die vinger na sy broer?”
(Uit “Die Lange Hoop”)
Ons beker is bitter genoeg; ons hoef dit nie vir onsself en vir mekaar bitterder te maak nie.
Vesting March 11, 2015 at 4:35 am
Ek is terug om terug te kom tot die Konsert.
Die aanbieding van Opera 2000 is in vandag se verwarde, gejaagde en kultuur-verflenterde lewe ’n rare en welkome gebeurtenis. Toe die Streeksrade vir Kunste deur die nuwe bewind afgeskaf is, was die totstandkoming van Opera 2000 ‘n ligpunt wat die kosbare kultuurerfenisse van ‘n beskawing wat oor duisende eeue strek, in stand probeer hou het.
Die uitvoerings in onder andere die Stadsaal van Pretoria het groot hoogtepunte opgelewer soos blyk uit ‘n laserskyf wat tydens so ’n geleentheid gemaak is. Een van die treffendste nommers is die “Koor van die Hebreeuse Gevangenes” uit “Nabucco” van Guiseppe Verdi.
Verdi was 25 jaar oud toe die Slag van Bloedrivier plaasgevind het. In die jare wat die Groot Trek voorafgegaan het en boereseuns vee en perde versorg het, en spoorsny en veldkuns bemeester het, en ’n geweer leer hanteer het, het Verdi onder die neerdrukkende omstandighede in sy verskeurde vaderland hom in sy musiekstudies verdiep. Al sy versugtinge, hoop, geloof en vaderlandsliefde word uitgestort in die Koor van die Hebreeuse Gevangenes, ook bekend as Die Slawekoor of Va pensiero. Talle van sy opera’s het sy volk geïnspireer om saam te staan en die juk van Oostenryk af te skud met die unifikasie van Italië onder leiding van Cavour en Garibaldi.
Luister gerus daarna:
Andrea Bocelli – Sacred Arias – Va pensiero – with English subtitles
(Die DVD is in ‘n reeks wat Bocelli produseer het; hy tree nie self in hierdie nommer op nie. Die koor en orkes is die van die befaamde Nasionale Akademie van Santa Sicilia en die gasdirigent by die geleentheid was Myung Whun Chun.)
Dr Eberhard Kunkel wat die Opera 2000 Koor en Orkes dirigeer het. se benadering en interpretasie van “Va Pensiero” is kragtiger en meer inspirerend as die Sjinese dirigent se “gedempte” vertolking. Hoewel die opnametoerusting wat in die Stadsaal van Pretoria gebruik is, nie naastenby kan kers vashou vir die gesofistikeerde fasiliteite van die Santa Sicilia Akademie nie, en die koor en orkes baie kleiner was, hoef die Opera 2000-weergawe nie ‘n duim daarvoor terug te staan nie.
Ek hoop daar is nog van die laserskywe beskikbaar sodat u self kan oordeel.